২০০৩ ক্রিকেট বিশ্বকাপ
সর্বমোট ১৪টি দল বিশ্বকাপ ক্রিকেটে অংশগ্রহণ করে যা সংখ্যার বিচারে একটি বিশ্বকাপে সর্ববৃহৎ। তন্মধ্যে - ১০টি টেস্টখেলুড়ে দেশ এবং টেস্ট মর্যাদা না থাকা স্বত্ত্বেও একদিনের আন্তর্জাতিক ক্রিকেটে পূর্ণ মর্যাদা থাকায় কেনিয়া স্বয়ংক্রীয়ভাবে খেলার যোগ্যতা অর্জন করে। বাদ-বাকী ৩টি দল ২০০১ সালে কানাডায় অনুষ্ঠিত ২০০১ সালের আইসিসি ট্রফিতে চ্যাম্পিয়ন হিসেবে - নেদারল্যান্ডস, রানার-আপ নামিবিয়া এবং কানাডা তৃতীয় স্থান দখল করে এ বিশ্বকাপে খেলার যোগ্যতা লাভ করে। এরপূর্বে নেদারল্যান্ডস ১৯৯৬ সালে ও কানাডা ১৯৭৯ সালের বিশ্বকাপ ক্রিকেটে অংশগ্রহণ করেছিল।
২০১১ মহিলা ক্রিকেট বিশ্বকাপ বাছাইপর্ব
২০১১ মহিলা ক্রিকেট বিশ্বকাপ বাছাইপর্ব () দশ দলের একটি টুর্নামেট যা নভেম্বর ২০১১ সালে বাংলাদেশে অনুষ্ঠিত হয়। এই বাছাইপর্বের শীর্ষ চারটি দল ২০১৩ মহিলা ক্রিকেট বিশ্বকাপ-এ অংশ নেয়। এছাড়াও, শ্রীলঙ্কা ও ওয়েস্ট ইন্ডিজ ব্যতীত শীর্ষ দুটি দল, ২০১২ আইসিসি মহিলা বিশ্ব টুয়েন্টি২০'র জন্য যোগ্যতা অর্জন করে।